ગાંધીનગર: હવે રાજ્યમાં પોલીસ ભરતી માટેના નિયમોમાં ફેરફાર કરાયા છે. અગાઉ પોલીસની ભરતી માટે રાજ્ય સરકાર દ્વારા ફિઝીકલ ટેસ્ટ લેવાતી હતી પરંતુ પોલીસ ભરતીના નવા નિયમો મુજબ પહેલાં ઉમેદવારોની લેખિત પરીક્ષા લેવાશે. સામાન્ય રીતે રાજ્ય સરકાર દ્વારા કરાતી પોલીસ ભરતીમાં તમામ ઉમેદવારોની ફિઝીકલ ટેસ્ટ લેવાય છે. ઉમેદવારોની શારીરિક તપાસમાં ઊંચાઇ, વજન, છાતીનું માપ, ઉપરાંત લાંબી દોડ, ટૂંકી દોડ, વિઘ્ન દોડ જેવી વિવિધ પ્રકારની ફિઝીકલ ફિટનેસને લગતી બાબતોની ઝીણવટભરી તપાસ કરાય છે.